Club Lemos

O **Club Lemos** é un club de fútbol galego, da cidade de Monforte de Lemos, na provincia de Lugo, que compite no Grupo Norte da Preferente Galicia. Fundado en 1924 e o segundo con máis participacións na categoría. Actualmente xoga no grupo norte da Preferente Galicia.

## Historia 
### Fundación e primeiros anos 
O equipo fundouse o 19 de abril de 1924 en Monforte de Lemos nunha asemblea celebrada no teatro Principal, froito da fusión entre o Atlétic Club e o Monforte FC, levada a cabo de mutuo acordo. Devandita asemblea foi dirixida por Xosé Ibáñez Fernández, Na tempada 1934-35 participou por primeira vez na Serie A do Campionato de Galicia, no que finalizou na segunda posición con 13 puntos e un rexistro de seis vitorias, un empate e tres derrotas, tan só por detrás do Unión Sporting Club de Lavadores, equipo contra o que caeu na derradeira xornada do campionato por dous goles a cero. 

Na tempada seguinte, con todo, alzouse co título logo de superar no partido decisivo ao Club Coruña por cinco goles a dous, finalizando deste xeito a liga con 14 puntos, un máis que os coruñeses, e un rexistro de seis vitorias, dous empates e dúas derrotas. Deste xeito o Lemos clasificouse para disputar a primeira rolda da Copa de España ese mesmo ano fronte ao Deportivo da Coruña, o Unión Sporting Club e o Real Stadium Club Avilesino (este último ficou descualificado), onde finalizou na segunda posición do seu grupo e polo tanto non conseguiu clasificarse para a segunda rolda.

### Consolidación en Terceira 
Xogou 51 tempadas na Terceira división española na súa historia, a maior parte delas case seguidas, entre as tempadas 1943-44 e 1991-92, descendendo nos anos 1948, 1958, 1969, 1976 e 1986, e ascendendo en 1949, 1959, 1970, 1980 e 1987.

Tras o descenso da tempada 1991-92 volveu ascender na tempada 1996-97. Na tempada 2001-02, con Francis como adestrador, xogou a promoción de ascenso a Segunda División B sen éxito, descendendo novamente na tempada 2002-03 e ascendendo na 2005-06. Na tempada 2007-08, tras quedar 20º, descendeu á Preferente Norte.

### Últimos anos 
Na tempada 2010-11 o equipo descendeu a Primeira Autonómica por primeira vez na súa historia. Despois dunha boa traxectoria durante toda a tempada, o equipo conseguiu o ascenso á Preferente no 2012 a seis xornadas do final. Porén, volveu descender dous anos despois, ficando outra vez un só ano na categoría Autonómica, xa que acadou o ascenso á Preferente no 2015. Neste vaivén de ascensos e descensos da segunda década do século, no 2017 non conseguiu manter a categoría, caendo novamente á Preferente.

## Estadio 
O equipo xoga os seus partidos como local no Campo Municipal da Pinguela, inaugurado en 1999. Ten capacidade para 1.100 espectadores nunha única bancada cuberta e é de herba natural. Arredor do terreo de xogo dispón de pista de atletismo e tamén de zonas de lanzamento e salto.

Antes da súa inauguración xogaba no campo de fútbol Luís Bodegas, no que actualmente realiza os adestramentos e onde xoga o seu equipo filial. Foi remodelado entre 2007 e 2009 e é de céspede artificial.

## Datos do club 
### Liga 
* **Tempadas en 1ª**: 0
* **Tempadas en 2ª**: 0
* **Tempadas en 2ªB**: 0
* **Tempadas en 3ª**: 51
* **Mellor posto en liga**: 3º (Terceira división, tempada 1987-88)
* **Promocións de ascenso a Segunda**: 1 (Terceira división, tempada 1955/56)
* **Promocións de ascenso a Segunda B**: 1 (Terceira división, tempada 2001/02)
* **Traxectoria**:

|valign="top" width=0%|

|valign="top" width=0%|

|valign="top" width=0%|

|}

### Copa do Rei 
* **Participacións**: 7
* **Mellor posición**: 1/128 de final (1948, 1976, 1984)
* **Resultados**:

***Partidos disputados**:

## Palmarés 
* **Campionato de Galicia (1)**: 1935-36
* **Preferente Autonómica/Serie A Rexional (4)**: 1948-49, 1958-59, 1969-70, 1986-87
* **Primeira Galicia (2)**: 2011-12, 2014/15
* **Campionato Galego de Afeccionados (1)**: 1943-44
* **Copa Galicia (1)**: 1963-64

## Presidencia 
Foron presidentes do Club Lemos na súa historia:

*Ramón Taboada Zúñiga
*Ramón Pérez
*Antonio Varela
*Dámaso López
*José Real
*Juan Carlos Durán
*José Antonio Díaz
*Manuel Ferreiro
*Antonio Pérez
*Mariano Rodríguez Cedrón
*Antonio Feijoo (2009-2012)
*Gaspar Pérez Carnero (2012-2014)
*Antonio Pérez (2014-2017)
*Óscar López Cerceda (2017-actualidade)

### Fútbol base 
Ata 2012 o Lemos tivo equipos de fútbol base. Ese ano, ante a delicada situación económica do club, varios pais de xogadores da canteira decidiron crear un novo club dedicado exclusivamente ao fútbol base, o **Club de Fútbol Monforte**. Ten convenios de colaboración co Lemos, igual que o **Club Polideportivo Calasancio**, o outro equipo de fútbol base da cidade.

## Notas 
## Véxase tamén 
### Ligazóns externas 
* Páxina web oficial 
* Twitter do club